
PASLAUGŲ VIEŠOJO PIRKIMO-PARDAVIMO SUTARTIS  

I. SPECIALIOJI DALIS

2025 m.                         d. Nr. 
                  Vilnius

Nacionalinis kibernetinio saugumo centras prie Krašto apsaugos ministerijos, atstovaujamas direktoriaus XXX, veikiančio pagal įstaigos nuostatus, patvirtintus Lietuvos Respublikos krašto apsaugos ministro 2013 m. gruodžio 31 d. įsakymu Nr. V-1200 „Dėl Nacionalinio kibernetinio saugumo centro prie Krašto apsaugos ministerijos nuostatų ir struktūros patvirtinimo“ (toliau – Pirkėjas), ir XXX (toliau – Teikėjas), atstovaujama XXX, toliau kartu šioje paslaugų viešojo pirkimo-pardavimo sutartyje vadinami „Šalimis“, o kiekvienas atskirai – „Šalimi“, vadovaudamosi Lietuvos Respublikos viešųjų pirkimų įstatymu, Mažos vertės pirkimų tvarkos aprašu, patvirtintu Viešųjų pirkimų tarnybos direktoriaus 2017 m. birželio 28 d. įsakymu Nr. 1S-97 „Dėl mažos vertės pirkimų tvarkos aprašo patvirtinimo“, sudarė šią paslaugų viešojo pirkimo-pardavimo sutartį, toliau vadinamą „Sutartimi“, ir susitarė dėl toliau išvardintų sąlygų.
	1. Sutarties objektas
1.1. Teikėjas teikia, o Pirkėjas perka Nacionalinės kibernetinio saugumo komandos „Kibernetinis sprintas“ atrankos renginio (toliau – renginys) organizavimo paslaugas (toliau – paslaugos), atitinkančias Sutarties priede „Paslaugų kaina ir techninė specifikacija “ (toliau – priedas) nustatytus ir kitus Sutartyje numatytus reikalavimus. 
1.2. Pirkėjas įsipareigoja priimti Sutartyje ir jos priede pateiktus Sutarties reikalavimus atitinkančias paslaugas  bei už jas sumokėti Sutartyje nustatyta tvarka.
1.3. Renginio organizavimo paslaugos perkamos įgyvendinant 2021-2027 m. Skaitmeninės Europos programos lėšomis finansuojamą projektą Nr. 101127814 „CyberUP“.

	2. Sutarties kaina/paslaugų įkainiai/kainodaros taisyklės
2.1. Pradinės sutarties vertė – XXX EUR (suma žodžiais) be PVM. PVM sudaro XXX,00 Eur (suma žodžiais).  Šioje Sutartyje Pradinės Sutarties vertė (toliau – Sutarties kaina) yra lygi Teikėjo pasiūlymo kainai be PVM. Sutarties kaina su PVM – XXX Eur. Sutarties kainos detalizavimas pateiktas Sutarties priedo 1 lentelėje.
2.2. Sutarčiai taikoma fiksuotos kainos kainodara. Peržiūros atvejis numatytas Sutarties bendrosios dalies 2.2 punkte. 
2.3. Į Sutarties kainą įskaičiuotos visos Teikėjo išlaidos, atsirandančios vykdant šią Sutartį. Į sutarties kainą turi būti įskaičiuotos visos Sutarties priede nurodytos paslaugos, įskaitant jame nurodytas prekes.

	3. Paslaugų teikimo vieta, terminas ir sąlygos 
3.1. Paslaugų teikimo vieta:
3.1.1. Renginio organizavimo vieta, kurioje bus teikiamos Sutarties priedo 1 lentelėje 1 punkte nurodytos paslaugos – ____________ (nurodyti adresą, kuris buvo pateiktas pasiūlyme).  Jeigu Sutarties vykdymo metu paaiškėja aplinkybės, kad renginys negali vykti nurodytu adresu, Teikėjas ne vėliau kaip likus 10 darbo dienų iki renginio dienos suderina su Pirkėju kitą renginio vietą. Naujoji vieta (patalpos) turi atitikti Sutarties priede pateiktos paslaugų techninės specifikacijos reikalavimus. 
3.1.2. Filmavimo ir fotografavimo renginio metu paslaugos, nurodytos Sutarties priedo 1 lentelėje 2 punkte, bus teikiamos Sutarties specialiosios dalies 3.1.1 papunktyje nurodytoje renginio vietoje, sumontuota vaizdo medžiaga turi būti pateikta Sutarties specialiosios dalies 9.9 papunktyje nurodytam Pirkėjo atsakingam asmeniui el. būdu (el. paštu).
3.1.3. Nacionalinės kibernetinio saugumo komandos „Kibernetinis sprintas” filmavimo po renginio paslaugos, nurodytos Sutarties priedo 1 lentelėje 3 punkte, bus teikiamos  Sutarties priedo 2 lentelės 7.1 papunktyje nustatyta tvarka, sumontuota vaizdo medžiaga turi būti pateikta Sutarties specialiosios dalies 9.9 papunktyje nurodytam Pirkėjo atsakingam asmeniui el. būdu (el. paštu).
3.1.4. Apdovanojimams skirtos prekės, nurodytos Sutarties priedo 1 lentelėje 4-6 punktuose (toliau – prekės), pristatomos Pirkėjui adresu Goštauto g. 12, Vilnius, o apdovanojimams skirtas paslaugų, nurodytų Sutarties priedo 1 lentelėje 7 punkte, rezultatas pateikiamas Sutarties specialiosios dalies 9.9 papunktyje nurodytam Pirkėjo atsakingam asmeniui el. būdu (el. paštu).
3.2. Paslaugų teikimo terminai, kurie yra esminės Sutarties sąlygos:
3.2.1. pasirengimo renginio vykdymo paslaugoms terminai nurodyti Sutarties priede.
3.2.2. Sutarties priedo 1 lentelėje 1 punkte nurodytų paslaugų teikimo data (renginio data) - 2025 m. gegužės 16 d.;
3.2.3. Filmavimo ir fotografavimo renginio metu paslaugos, nurodytos Sutarties priedo 1 lentelėje 2 punkte, bus teikiamos 2025 m. gegužės 16 d, sumontuota vaizdo medžiaga turi būti pateikta Pirkėjui Sutarties priedo 2 lentelės 6 punkte nustatytais terminais. 
3.2.4. Nacionalinės kibernetinio saugumo komandos „Kibernetinis sprintas” filmavimas, medžiagos montavimas, parengimas ir perdavimas Pirkėjui turi būti atliktas terminais, Šalių suderintais Sutarties priedo 2 lentelės 7.1 papunktyje  nustatyta tvarka.
3.2.5. Sutarties specialiosios dalies 3.1.4 papunktyje nurodytos prekės pateikiamos Pirkėjui Sutarties priedo 2 lentelės 8 ir 9 punktuose nustatytu terminu.
3.3. Teikėjas, suteikęs Paslaugas, įskaitant Sutarties priede nurodytas prekes, pateikia Pirkėjui  paslaugų priėmimo-perdavimo aktą. Pirkėjas per 3 (tris) darbo dienas įvertina suteiktų paslaugų rezultato ir/ ar pristatytų prekių kokybės atitikimą Sutarties priede pateiktos techninės specifikacijos reikalavimams, priima tinkamai suteiktas paslaugas ir Sutartyje nustatytus reikalavimus atitinkančias prekes pasirašydamas Teikėjo pateiktą priėmimo-perdavimo aktą. Jei paslaugos ir/ ar prekės neatitinka Sutarties priede pateiktos paslaugų techninės specifikacijos reikalavimų, Pirkėjas paslaugų rezultato ir/ ar prekių nepriima ir informuoja apie tai Teikėją raštu. 
3.4. Kitos paslaugų teikimo sąlygos nustatytos Sutarties priede.
3.5. Teikėjas įsipareigoja Viešųjų pirkimų tarnybos parengto Tiekėjų etikos kodekso 49 punkte nurodytų įsipareigojimų - nevykdyti veiklos karine agresiją prieš Ukrainą vykdančiose šalyse ar/ir nebūti įmonių grupės, kurios bet kuris narys, vykdo veiklą karine agresija prieš Ukrainą vykdančiose šalyse, nariu ir/ar nedalyvauti tokios įmonių grupės veikloje per savo vadovą, kito valdymo ar priežiūros organo narius ar kitą asmenį (kitus asmenis), turintį (turinčius) teisę atstovauti tiekėjui ar jį kontroliuoti, jo vardu priimti sprendimą, sudaryti sandorį, asmenį (asmenis), turintį (turinčius) teisę surašyti ir pasirašyti tiekėjo finansinės apskaitos dokumentus. Taip pat nesiremti pajėgumais ir (ar) nesudaryti subtiekimo sutarties (-čių) su subtiekėju (-ais) netenkinančiu (-ais) šios sąlygos.
3.6. Teikėjas įsipareigoja nepasitelkti priešiškų valstybių piliečių (darbuotojų, subtiekėjų ir kt.), kai vykdant Sutartyje numatytus įsipareigojimus jiems reikia patekti į karinę teritoriją. Priešiškomis valstybėmis yra laikomos valstybės, nurodytos Nacionalinio saugumo strategijoje, patvirtintoje Lietuvos Respublikos Seimo 2002 m. gegužės 28 d. nutarimu Nr. IX-907 „Dėl Nacionalinio saugumo strateg ijos patvirtinimo“, taip pat Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąraše, patvirtintame Lietuvos Respublikos Vyriausybės 2022 m. kovo 30 d. nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“.
3.7. Visas turtines teises į pagal šią Sutartį sukurtą kūrinį (fotonuotraukas, vaizdo ir garso medžiagą, bei kitą sukurtą vaizdinę medžiagą), Teikėjas maksimalia leistina Lietuvos Respublikos autorių teisių ir gretutinių teisių įstatyme numatyta apimtimi ir turiniu neatlygintinai perleidžia Pirkėjui (įskaitant, bet neapsiribojant Pirkėjo teise be atskiro Teikėjo sutikimo naudoti jį savo nuožiūra, kopijuoti, viešai rodyti kūrinio originalą ar jo kopijas, perleisti tretiesiems asmenims ir kt.). 
3.8.	Teikėjas neturi teisės be atskiro rašytinio Pirkėjo sutikimo perleisti fotonuotraukas, vaizdo ir garso medžiagą ir kitą sukurtą vaizdinę medžiagą bet kuriam trečiajam asmeniui. 
3.9.	Teikėjas be atskiro rašytinio Pirkėjo leidimo ir (ar) sutikimo neturi teisės naudoti fotonuotraukų, vaizdo ir garso medžiagos bei kitos sukurtos vaizdinės medžiagos vykdant šią Sutartį, skelbdamas apie teiktas paslaugas visuomenės informavimo priemonėse, reklamuodamas savo darbus ir kt.
3.10. Teikėjas	privalo užtikrinti, kad Sutarties sudarymo momentu ir visą jos galiojimo laikotarpį Teikėjo pasitelktas renginio vedėjas - ______________ (pareigos, vardas pavardė, tel. Nr., el. paštas) turėtų reikiamą kvalifikaciją ir patirtį paslaugoms teikti.
3.11. Sutartyje nustatyto renginio vedėjo keitimas kitu galimas tik iš anksto raštu suderinus su Pirkėju. Prašymas dėl Sutartyje nustatyto renginio vedėjo keitimo kitu, Pirkėjui pateikiamas raštu, nurodant keitimo priežastis. Naujas renginio vedėjas privalo atitikti visus viešojo pirkimo, kurio pagrindu pasirašyta ši Sutartis, dokumentuose nustatytus kvalifikacinius reikalavimus. Teikėjas kartu su informacija apie naują renginio vedėją, Pirkėjui pateikia jo kvalifikaciją patvirtinančius dokumentus.

	4. Apmokėjimo tvarka
4.1. Apmokėjimas už faktiškai suteiktas paslaugas vykdomas po sąskaitos faktūros ir Šalių suderinto ir pasirašyto paslaugų priėmimo-perdavimo akto pateikimo. Pirkėjas Teikėjui sumoka Sutarties bendrosios dalies 4.1 papunktyje nustatyta tvarka.
4.2. Vykdant Sutartį, PVM sąskaitos faktūros turi būti teikiamos naudojantis informacinės sistemos „SABIS“ priemonėmis, nurodant Pirkėją, Sutarties numerį ir datą. Jeigu Teikėjas nepateikia sąskaitos informacinės sistemos „SABIS“ priemonėmis, mokėjimas neatliekamas.
4.3. PVM sąskaitos faktūros turi būti pateiktos ne anksčiau kaip Šalims pasirašius priėmimo – perdavimo aktą.

	5. Pirkėjo teisė vienašališkai nutraukti Sutartį 
5.1. Teikėjui nepradedant teikti paslaugų daugiau kaip 3 (tris) darbo dienas, Pirkėjas turi teisę Sutarties bendrosios dalies 9.2 punkte nustatyta tvarka Sutartį nutraukti.
5.2. Teikėjui vėluojant teikti paslaugas daugiau kaip 1 (vieną) darbo dieną, o paslaugų, susijusių su 2025 m. gegužės 16 d. 9 val. renginio pradžios terminu, daugiau kaip 3 (tris) valandas, Pirkėjas turi teisę Sutarties bendrosios dalies 9.2 punkte nustatyta tvarka Sutartį nutraukti.
5.3. Kiti vienašalio Sutarties nutraukimo atvejai numatyti Sutarties bendrosios dalies 9.2 punkte.

	6. Paslaugų kokybė 
6.1. Paslaugų kokybė privalo atitikti Sutartyje ir jos priede bei teisės aktuose nustatytus reikalavimus. Pasibaigusio galiojimo maisto tiekimas arba teisės aktuose nustatytų maisto laikymo, gabenimo ir su tuo susijusių sąlygų pažeidimas laikomas esminiais Sutarties sąlygų pažeidimais.
6.2. Teikėjas užtikrina, kad organizuojamas renginys atitiks visus Lietuvos Respublikos teisės aktų keliamus reikalavimus organizuojamam renginiui. 
6.3. Teikėjas užtikrina, kad būtų laikomasi aplinkos apsaugos kriterijų, išvardytų Sutarties priede,

	7. Garantiniai įsipareigojimai
7.1. Teikėjas po raštiško Pirkėjo pranešimo per 24 (dvidešimt keturias) valandas turi savo lėšomis pašalinti paslaugų teikimo trūkumus bei kompensuoti Pirkėjo patirtus nuostolius (jeigu tokie buvo).
7.2. Teikėjas po raštiško Pirkėjo pranešimo per 3 (tris) darbo dienas neatitinkančias reikalavimų prekes turi pakeisti tomis pačiomis prekėmis, atitinkančiomis Sutarties bei jos priedo reikalavimus bei kompensuoti Pirkėjo patirtus nuostolius (jeigu tokie buvo).

	8. Papildomas prievolių įvykdymo užtikrinimas
Sutarties įvykdymui užtikrinti draudimo bendrovės laidavimo rašto arba banko garantijos nebus reikalaujama.

	9. Kitos sąlygos
9.1. Sutarties bendrosios dalies 11.1 punkte nurodytų Šalių iš anksto sutartų minimalių nuostolių dydis yra 0,2 (dvi dešimtosios) proc. už kiekvieną uždelstą valandą.
9.2. Sutarties bendrosios dalies 11.2 punkte nurodytų Šalių iš anksto sutartų minimalių nuostolių dydis yra 10 (dešimt) procentų nuo Sutarties kainos be PVM.
9.3. Sutarties bendrosios dalies 11.3 punkte numatytų Šalių iš anksto sutartų minimalių nuostolių dydis – 500,00 (penki šimtai) Eur.
9.4. Nenugalimos jėgos aplinkybių trukmė – 14 (keturiolika) dienų, taikant Sutarties bendrosios dalies 9.1.2 punkto sąlygas.
9.5. Teikėjas šiai Sutarčiai vykdyti pasitelks subtiekėją (-us): (nurodomas subtiekėjo (-ų) pavadinimas). arba Teikėjas šiai Sutarčiai vykdyti subtiekėjo (-ų) nepasitelks (jei subtiekėjas nebus pasitelktas).
9.6. Teikėjo pasiūlyme nurodytas subtiekėjas (-ai) gali būti pakeičiamas (-i) kitu (-ais) Sutartyje nenurodytu (-ais) subtiekėju (-ais) tik šiais atvejais:
9.6.1. kai subtiekėjas (-ai) bankrutuoja, yra likviduojamas ar susidaro analogiška situacija;
9.6.2. kai subtiekėjas (-ai) dėl objektyvių priežasčių (nutrūkus teisiniams santykiams su Teikėju, subtiekėjui atsisakius teikti paslaugas, subtiekėjo specialistui išėjus atostogų, susirgus, susižeidus, mirus, subtiekėjui netekus veiklos licencijos ir pan.) nebegali teikti visų ar dalies Sutartyje nurodytų paslaugų.
9.6.3. Sutartyje nustatyto subtiekėjo (-ų) keitimas kitu galimas tik iš anksto raštu suderinus su Pirkėju. Prašymas dėl Sutartyje nustatyto subtiekėjo (ų) keitimo kitu, Pirkėjui pateikiamas raštu, nurodant tokio keitimo priežastis. Naujas subtiekėjas (-ai) privalo atitikti visus subtiekėjui (-ams)/suteikėjui (-ams) viešojo pirkimo, kurio pagrindu pasirašyta ši Sutartis, pirkimo dokumentų  nustatytus kvalifikacinius reikalavimus. Teikėjas kartu su informacija apie naujus subtiekėjus pateikia Pirkėjui kvalifikaciją patvirtinančius dokumentus.
9.6.4. Teikėjas privalo nedelsiant informuoti apie Sutarties specialiosios dalies 9.6 punkte minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau, kartu su informacija apie naujus subtiekėjus pateikiami ir ne žemesnę kvalifikaciją, nei tą, kuri buvo nustatyta pirkimo dokumentuose, patvirtinantys dokumentai.
9.7 Teikėjas privalo nedelsiant informuoti Pirkėją, jeigu Sutarties vykdymo metu pasikeistų Teikėjo ir su juo susijusių subjektų duomenys ir informacija, kuri buvo pateikta Pirkėjui pasiūlymo pateikimo momentu.
9.8. Teikėjo atstovas (ai), atsakingas už Sutarties vykdymą - (vardas, pavardė, pareigos, telefono ir numeris, el. pašto adresas) - XXX
9.9. Pirkėjo atstovas (ai), atsakingas už Sutarties vykdymą (vardas, pavardė, pareigos, telefono ir numeris, el. pašto adresas) – XXX
9.10. Asmuo, atsakingas už Sutarties ir pakeitimų paskelbimą – planavimo, finansų ir įsigijimų skyriaus prekių ir paslaugų pirkimo specialistas.
9.11. Sutarties priedas – Paslaugų kaina ir techninė specifikacija, 8 lapai.

	10. Sutarties galiojimas
Sutartis galioja iki 2025 m. lapkričio 1 d., o finansinių ir garantinių įsipareigojimų atžvilgiu – iki visiško tokių įsipareigojimų įvykdymo. 

	11. Pirkėjo rekvizitai
Nacionalinis kibernetinio saugumo centras	                  
prie Krašto apsaugos ministerijos	                              
Juridinio asmens kodas 191630942
Gedimino pr. 40, 01110 Vilnius                                       
Tel. +370 706 84 116                                                       
El. paštas info@nksc.lt                                                     
A. s. Nr. LT587044060007939765                                  
AB SEB bankas                                                               

	12. Teikėjo rekvizitai

PASLAUGŲ PIRKIMO-PARDAVIMO SUTARTIS
II. BENDROJI DALIS

1. Sąvokos
1.1. Šioje Sutartyje naudojamos pagrindinės sąvokos:
1.1.1. Sutartis – šios paslaugų viešojo pirkimo–pardavimo sutarties bendroji ir specialioji dalys, paslaugų viešojo pirkimo–pardavimo sutarties priedai. 
1.1.2. Sutarties Šalys - Pirkėjas ir Teikėjas:
1.1.2.1. Pirkėjas – tai Sutarties šalis, kurios rekvizitai nurodyti Sutartyje, perkantis Paslaugas šioje Sutartyje nurodytomis sąlygomis;
1.1.2.2. Teikėjas – tai Sutarties šalis, kurios rekvizitai nurodyti Sutartyje, suteikiantis Paslaugas šioje Sutartyje nurodytomis sąlygomis.
1.1.3. Gavėjas – Pirkėjo padalinys, nurodytas Sutarties specialiojoje dalyje arba Sutarties priede, kuriam teikiamos paslaugos.
1.1.4. Trečiasis asmuo – tai bet kuris fizinis ar juridinis asmuo (taip pat valstybė, valstybės institucijos, savivaldybė, savivaldybės institucijos) išskyrus Gavėją, kuris nėra šios Sutarties šalis.
1.1.5. Licencijos - visos reikalingos licencijos, patentai ir/arba leidimai būtini Sutarties vykdymui.
1.1.6. Sutarties objektas - paslaugos ir su jų teikimu susijusios prekės, dėl kurių Sutarties šalys susitarė Sutarties specialiojoje dalyje ir kurios atitinka Pirkėjo nustatytus reikalavimus.
1.1.7. Šalių iš anksto sutarti minimalūs nuostoliai – tai Sutarties nustatyta arba Sutartyje nustatyta tvarka apskaičiuota ir neginčijama pinigų suma, kurią Teikėjas įsipareigoja sumokėti Pirkėjui, jeigu sutartiniai įsipareigojimai neįvykdyta\i arba netinkamai įvykdyti.
1.1.8. Kainodaros taisyklės – Sutartyje nustatyta kaina ar Sutarties kainos apskaičiavimo bei kainos koregavimo taisyklės.
1.1.9. Prekės – paslaugų teikimui naudojamos, kartu su paslaugomis perkamos prekės arba prekės, kurios yra sukuriamos, teikiant paslaugas.
1.1.10. Prekių siunta – tai vienu metu pristatomų prekių kiekis.
1.1.11. Prekių partija – tai iš tos pačios medžiagos partijos pagamintų prekių siuntos.
1.1.12. Medžiagų partija – tam tikras medžiagos kiekis, pagamintas iš tų pačių žaliavų, gautų iš to paties Teikėjo pagal tą pačią technologiją, tomis pačiomis sąlygomis. Nustatytos medžiagos partijos kokybę patvirtinančiu įrodymu laikomas atitikties įvertinimo pažymėjimas arba sertifikatas.
1.2. Šalių iš anksto sutartų minimalių nuostolių skaičiavimas pradedamas kitą dieną po paskutinės pagal Sutartį įsipareigojimų įvykdymo termino dienos ir baigiamas Sutarties šaliai įvykdžius įsipareigojimus (paskutinė skaičiavimo diena yra laikoma įsipareigojimų įvykdymo diena).
1.3. Sutarties dalių ir straipsnių pavadinimai yra naudojami tik nuorodų patogumui, ir aiškinant Sutartį gali būti naudojami tik kaip papildoma priemonė.
1.4. Jeigu Sutartyje nenustatyta kitaip, Sutarties trukmė ir kiti terminai yra skaičiuojami kalendorinėmis dienomis. 
1.5. Jeigu mokėjimų ar prievolių įvykdymo terminas sutampa su oficialių švenčių ir ne darbo diena Lietuvos Respublikoje, tai pagal Sutartį prievolės įvykdymo ir mokėjimų terminas yra po to einanti darbo diena. 
1.6. Sutartyje, kur reikalauja kontekstas, žodžiai pateikti vienaskaitoje, gali turėti daugiskaitos prasmę ir atvirkščiai.
1.7. Tais atvejais, kai tam tikra prasmė yra skirtinga tarp nurodytosios žodžiais ir nurodytosios skaičiais, vadovaujamasi žodine prasme.

2. Sutarties kaina/paslaugų įkainiai/kainodaros taisyklės
2.1. Sutarties kaina/įkainiai - pinigų suma, kurią Pirkėjas Sutartyje nustatyta tvarka ir terminais įsipareigoja sumokėti Teikėjui.
2.2. Sutarties kaina/įkainiai yra pastovūs ir nekeičiami visą sutarties galiojimo laikotarpį, išskyrus atvejus, kai po Sutarties pasirašymo keičiasi paslaugoms ir su jų teikimu susijusioms prekėms taikomas PVM tarifas. Perskaičiuota kaina/įkainiai įforminami raštišku Šalių susitarimu ir taikomi toms paslaugoms ir su jų teikimu susijusioms prekėms, kurios bus suteiktos po tokio Šalių pasirašyto susitarimo įsigaliojimo dienos.
2.3. Paslaugų įkainiai keičiami vadovaujantis Sutartyje nustatytomis kainodaros taisyklėmis Perskaičiuoti įkainiai įforminami raštišku Šalių susitarimu ir taikomi paslaugoms, kurios suteikiamos po tokio Šalių pasirašyto susitarimo įsigaliojimo dienos (jei spec. dalyje nurodyta, kad ši sąlyga taikoma).
2.4. Teikėjas į Sutarties kainą/paslaugų įkainius privalo įskaičiuoti visas su paslaugų teikimu susijusias išlaidas ir mokesčius, įskaitant, bet neapsiribojant:
2.4.1. logistikos (transportavimo) išlaidas;
2.4.2. pakavimo, pakrovimo, tranzito, iškrovimo, išpakavimo, tikrinimo, draudimo ir kitas su paslaugų teikimu susijusias išlaidas;
2.4.3. visas su dokumentų, kurių reikalauja Pirkėjas, rengimu ir pateikimu susijusias išlaidas;
2.4.4. visas išlaidas, susijusias su paslaugų teikimui reikalingų priemonių, įrankių, įrangos, technikos įsigijimu ar nuoma, bei šiame punkte minimos įrangos, technikos priemonių eksploatacines išlaidas; 
2.4.5. naudojimo ir priežiūros instrukcijų, numatytų Techninėje specifikacijoje, pateikimo išlaidas;
2.4.6. garantinio remonto išlaidas;
2.4.7. visas su darbinių pavyzdžių pagaminimu ir pateikimu Pirkėjui susijusias išlaidas;
2.4.8. visas su medžiaginių pavyzdžių (pagrindinių ir priedų), kurios naudojamos prekės gamyboje, pagaminimu ir pateikimu Pirkėjui susijusias išlaidas.
2.5. Užsienio valiutų kursų svyravimo, gamintojų kainų keitimo rizika tenka Teikėjui.
2.6. Su Sutarties specialiojoje dalyje nurodytu Subtiekėju (-ais) Pirkėjas ir Teikėjas gali sudaryti trišalę tiesioginio atsiskaitymo sutartį, kuria Šalių ir Subtiekėjo sutarta apimtimi ir sąlygomis Teikėjas perleidžia teisę Subtiekėjui reikalauti iš Pirkėjo mokėti sutartą dalį Sutarties kainos. Reikalavimo teisės perleidimas Subtiekėjui nesudarius trišalės tiesioginio atsiskaitymo Sutarties negalioja.
2.7. Subtiekėjas, norėdamas, kad Pirkėjas tiesiogiai atsiskaitytų su juo raštu praneša Pirkėjui, kad pageidauja sudaryti tiesioginio atsiskaitymo sutartį. Kartu su prašymu sudaryti tiesioginio atsiskaitymo sutartį Subtiekėjas turi būti pateikti:
2.7.1. Pagrindinės tiesioginio tiekimo sutarties sąlygos nurodytos Sutarties bendrosios dalies 2.8 punkte. 
2.7.2. Teikėjo patvirtinimą, kad jis sutinka Subtiekėjo siūlomomis sąlygomis sudaryti tiesioginio atsiskaitymo sutartį. 
2.7.3. Dokumentai įrodantys, kad nėra Viešųjų pirkimų įstatymo 46 straipsnio 1 dalyje nurodytų pagrindų.
2.8. Tiesioginio atsiskaitymo sutartyje yra nustatoma Sutarties kainos dalis, kurios reikalavimo teisė yra perleidžiama Subtiekėjui, mokėjimų tvarka, kuri turi atitikti Sutarties specialiojoje dalyje nustatytą tvarką, Subtiekėjo pareiga pateikti sąskaitas tik suderinus su Teikėju ir pateikus šio suderinimo rašytinius įrodymus, Šalių ir Subtiekėjo pareiga informuoti apie rekvizitų pasikeitimus, mokėjimų vykdymo tvarka įvykus ginčui tarp Teikėjo ir Subtiekėjo, papildomas prievolių, užtikrinimas (taikoma tik numatant avansinius mokėjimus). 
2.9. Sutartis turi būti sudaryta ne vėliau kaip iki dienos, nuo kurios atsiranda mokėjimo prievolė pagal Sutarties bendrosios dalies 4.1 punktą. 
2.10. Tiesioginis atsiskaitymas su Subtiekėju neatleidžia Teikėjo nuo jo prisiimtų įsipareigojimų pagal sudarytą Pirkimo sutartį. Sutartyje numatytos Teikėjo teisės, pareigos ir kiti įsipareigojimai nesusiję su reikalavimo teise sumokėti Sutarties kainą perleidimu Subtiekėjui negali būti perduoti.
2.11. Pirkėjas turi teisę reikšti Subtiekėjui visus atsikirtimus, kuriuos jis turėjo teisę reikšti Teikėjui iki reikalavimo teisės perdavimo.
2.12. Kilus ginčui tarp Teikėjo ir Subtiekėjo dėl tiesioginio atsiskaitymo sutartyje numatytų atsiskaitymų ar jų tvarkos, visos mokėjimo prievolės vykdomos Teikėjui. Jei Subtiekėjo reikalavimas (sąskaita ar kitas dokumentas) yra nesuderintas su Teikėju, bus laikoma, kad tarp Teikėjo ir Subtiekėjo yra kilęs ginčas. 
2.13. Visi Pirkimo sutarties mokėjimų dokumentai yra teikiami naudojantis informacinės sistemos „E.sąskaita“ priemonėmis. Pasikeitus teisės aktų nuostatoms dėl mokėjimo dokumentų pateikimo naudojantis informacine sistema „E. sąskaita“, atitinkamai taikomas tuo metu galiojantis teisinis reguliavimas.

3. Paslaugų teikimo terminai ir sąlygos
3.1. Paslaugos teikiamos Sutarties specialiojoje dalyje (arba Sutarties priede (-uose)) numatytais terminais ir tvarka.
3.2. Paslaugas Teikėjas teikia savo rizika be papildomo apmokėjimo. Tinkamai suteiktos paslaugos perduodamos – priimamos abiem Šalims (atskirais atvejais Teikėjui ir Gavėjui) pasirašius dokumentą, patvirtinantį paslaugų perdavimą-priėmimą. Šis dokumentas pasirašomas tik tuo atveju, jeigu paslaugos suteiktos kokybiškai ir atitinka Sutartyje ir jos priede (-uose) joms nustatytus reikalavimus. Kai suteiktos paslaugos yra kokybiškos ir atitinka Sutartyje ir jos priede (-uose) joms nustatytus reikalavimus dokumentas, patvirtinantis paslaugų perdavimą-priėmimą, turi būti pasirašomas ne vėliau kaip per 30 dienų.

4. Mokėjimo terminai ir sąlygos
4.1. Teikėjui sumokama, kai sutarties objektas, atitinkantis Sutartyje ir jos priede (-uose) nustatytus reikalavimus, perduodamas Pirkėjui, abiems Šalims pasirašius dokumentą, patvirtinantį paslaugų perdavimą-priėmimą, per 30 (trisdešimt) dienų nuo dokumento, patvirtinančio paslaugų perdavimą-priėmimą pasirašymo ir sąskaitos gavimo dienos (sąskaita faktūra turi būti pateikiama Viešųjų pirkimų įstatymo 22 straipsnio 3 dalyje/Viešųjų pirkimų, atliekamų gynybos ir saugumo srityje, įstatymo 12 straipsnio 10 dalyje numatytomis elektroninėmis priemonėmis). Jei nustatomos kitokios apmokėjimo sąlygos, jos turi būti nustatytos Sutarties specialioje dalyje. Pirkėjui vėluojant atsiskaityti šiame punkte numatytu terminu, Pirkėjas, Teikėjui pareikalavus (ne vėliau kaip per 30 (trisdešimt) dienų nuo pareikalavimo gavimo), moka palūkanas pagal Lietuvos Respublikos mokėjimų, atliekamų pagal komercines sutartis, vėlavimo prevencijos įstatymą.
4.2. Jeigu už paslaugas bus mokamas Sutarties specialiojoje dalyje nurodyto dydžio avansas, Teikėjas įsipareigoja per 5 (penkias) darbo dienas nuo pranešimo gavimo dienos pateikti Pirkėjo sumokamo avanso sumai, avansinio apmokėjimo banko garantiją arba draudimo bendrovės laidavimo raštą (kuri/-is galiotų 2 (du) mėnesius ilgiau nei paslaugų suteikimo terminas) ir avansinio mokėjimo sąskaitą. Teikėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis (jei spec. dalyje nurodyta, kad sąlyga dėl avanso taikoma).
4.3. Avansinio mokėjimo banko garantijoje ar laidavimo rašte privalo būti įrašyta, kad garantas/laiduotojas neatšaukiamai ir besąlygiškai įsipareigoja per 14 (keturiolika) dienų nuo raštiško pranešimo, patvirtinančio Sutarties nutraukimą dėl Teikėjo kaltės, iš Pirkėjo gavimo, sumokėti Pirkėjui sumą, neviršijant laidavimo/garantijos sumos, pinigus pervedant į Pirkėjo sąskaitą. 
4.4. Avansinio mokėjimo banko garantijoje ar laidavimo rašte negali būti nurodyta, kad garantas ar laiduotojas atsako tik už tiesioginių nuostolių atlyginimą. Negali būti įrašytos nuostatos ar sąlygos, kurios įpareigotų Pirkėją įrodyti garantiją ar laidavimo raštą išdavusiai įmonei, kad su Teikėju Sutartis nutraukta teisėtai arba kitaip leistų garantiją ar laidavimo raštą išdavusiai įmonei nemokėti (arba vilkinti mokėjimą) garantija ar laidavimu užtikrinamos (laiduojamos) sumos. 
4.5. Avansinio apmokėjimo banko garantija arba draudimo bendrovės laidavimo raštas, neatitinkantys Sutarties bendrosios dalies 4.2-4.4. punktuose nustatytų reikalavimų, nebus priimami. Tokiu atveju bus laikoma, kad Teikėjas avansinio apmokėjimo banko garantijos arba draudimo bendrovės laidavimo rašto Pirkėjui nepateikė ir bus atsiskaitoma pagal Sutarties bendrosios dalies 4.1 punktą.
4.6. Pirkėjas avansą sumoka per 10 (dešimt) dienų nuo avansinio apmokėjimo banko garantijos ar draudimo bendrovės laidavimo rašto ir avansinio mokėjimo sąskaitos gavimo (jei spec. dalyje nurodyta, kad avansas bus mokamas) dienos.
4.7. Šalys turi teisę sudaryti papildomus susitarimus dėl avansinio apmokėjimo banko garantijoje arba draudimo bendrovės laidavimo rašte numatytos sumos sumažinimo Teikėjui tinkamai įvykdžius dalį įsipareigojimų.

5. Paslaugų kokybė
5.1. Paslaugos turi atitikti Sutartyje ir jos priede (-uose) nurodytus reikalavimus. 
5.2. Pirkėjui paslaugų teikimo metu patikrinus paslaugų teikimo kokybę ir nustačius paslaugų teikimo trūkumus arba faktą, jog buvo vėluojama teikti paslaugas, paslaugos iš viso neteikiamos arba pažeidžiami kiti sutartiniai įsipareigojimai, surašomas patikrinimo aktas, kurį pasirašo Pirkėjo ir Teikėjo įgalioti atstovai (Teikėjo atstovui atsisakius tai padaryti, patikrinimo aktą pasirašo tik Pirkėjo atstovas), o Teikėjui taikoma sutartinė atsakomybė.
5.3. Tuo atveju, kai konfliktas dėl paslaugų kokybės ir jų atitikimo Sutartyje ir jos priede (-uose) nustatytiems reikalavimams negali būti išspręstas Sutarties Šalių susitarimu, Šalys turi teisę kviesti nepriklausomus ekspertus. Visas su ekspertu darbu susijusias išlaidas padengia Šalis, kurios nenaudai priimtas ekspertų sprendimas. 
5.4. Teikėjas įsipareigoja leisti Pirkėjo atstovui vykdyti paslaugų teikimo kokybės kontrolę gamybos eigoje, tikrinti pagalbines medžiagas bei žaliavas, jų pirminius įsigijimo dokumentus.
5.5. Prekių, kurios yra paslaugų teikimo rezultatas, priėmimo metu pastebėjus jų neatitikimą Sutartyje ir jos priede (-uose) nustatytiems reikalavimams, kviečiami Teikėjo atstovai, kuriems dalyvaujant surašomas aktas, prekės nepriimamos, o Teikėjui taikoma sutartinė atsakomybė (šiuo atveju sutartinė atsakomybė taikoma, jeigu prekių pristatymo terminas jau pasibaigęs) (taikoma, jeigu vykdant paslaugų sutartį perduodamos/parduodamos prekės tiesiogiai susijusios su sutarties objektu).

6. Kokybės garantija[footnoteRef:2]  [2:  Kokybės garantijos terminas nurodomas, kai vykdant paslaugų pirkimo - pardavimo sutartį perduodamos/parduodamos prekės tiesiogiai susijusios su sutarties objektu.] 

6.1. Kokybės garantijos terminas nurodomas Sutarties specialiojoje dalyje (arba Sutarties priede).
6.2. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita vietoj prekės su trūkumais pateikti kitą lygiavertę prekę, (prekė neprivalo būti identiška pagal sutartį gaunamai prekei, tačiau turi galėti vykdyti funkcijas, kurių vykdymui skirta pagal Sutartį gaunama prekė), kuria būtų galima naudotis prekės įsigytos pagal šią Sutartį trūkumų šalinimo laikotarpiu, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.3. Kokybės garantijos termino metu Teikėjas privalo ne vėliau kaip per Sutarties specialiojoje dalyje nustatytą terminą savo sąskaita pašalinti prekių trūkumus arba, nepavykus jų pašalinti, prekę su trūkumais savo sąskaita pakeisti nauja, atitinkančia šioje Sutartyje ir jos priede (-uose) nustatytus reikalavimus (jei spec. dalyje nurodyta, kad ši sąlyga taikoma).
6.4. Apie kokybės garantijos termino metu pastebėtus prekių trūkumus Teikėjas informuojamas raštu (elektroninių paštu arba paštu). Pareikšti pretenziją dėl kokybės galima viso kokybės garantijos termino galiojimo metu.
6.5. Teikėjo pašalintų prekių trūkumų kokybės garantijos terminas skaičiuojamas nuo dokumento, patvirtinančio prekių su pašalintais trūkumais perdavimą-priėmimą, pasirašymo dienos.
6.6. Jeigu prekė pakeičiama nauja, jai suteikiamas toks pat Sutarties specialiojoje dalyje nurodytas kokybės garantijos terminas, kuris skaičiuojamas nuo dokumento, patvirtinančio naujų prekių perdavimą-priėmimą, pasirašymo dienos.
6.7. Sutarties specialiojoje dalyje (arba Sutarties priede) nurodyta garantija netaikoma, jeigu Teikėjas įrodys, kad prekių trūkumai atsirado dėl neteisingo ar netinkamo Pirkėjo elgesio arba trečiųjų asmenų veiklos, arba nenugalimos jėgos.

7. Nenugalimos jėgos (force majeure) aplinkybės.
7.1. Šalis nėra laikoma atsakinga už bet kokių įsipareigojimų pagal šią Sutartį neįvykdymą, jeigu įrodo, kad tai įvyko dėl neįprastų aplinkybių, kurių Šalys negalėjo kontroliuoti ir protingai numatyti, bei užkirsti kelio šių aplinkybių ar jų pasekmių atsiradimui. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 str. ir Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes Šalys vadovaujasi Lietuvos Respublikos Vyriausybės 1997 kovo 13 d. nutarimu Nr. 222 „Dėl nenugalimos jėgos (force majeure) aplinkybes liudijančių pažymų išdavimo tvarkos patvirtinimo“ ar jį pakeičiančiais norminiais teisės aktais. Esant nenugalimos jėgos aplinkybėms Sutarties Šalys Lietuvos Respublikos teisės aktuose nustatyta tvarka yra atleidžiamos nuo atsakomybės už Sutartyje numatytų prievolių neįvykdymą, dalinį neįvykdymą arba netinkamą įvykdymą, o įsipareigojimų vykdymo terminas pratęsiamas.
7.2. Šalis, prašanti ją atleisti nuo atsakomybės, privalo pranešti kitai Šaliai raštu apie nenugalimos jėgos aplinkybes nedelsiant, bet ne vėliau kaip per 10 (dešimt) darbo dienų nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Pranešimo taip pat reikalaujama, kai išnyksta įsipareigojimų nevykdymo pagrindas.

8. Kodifikavimas 
8.1. Per 5 (penkias) dienas po Sutarties įsigaliojimo Teikėjas privalo pateikti Pirkėjui jo nurodytu adresu pasirašytos Sutarties kopiją ir perkamoms su paslaugų teikimu susijusioms prekėms identifikuoti reikalingus duomenis pagal šios Sutarties priede pateiktas formas „Kodifikuotinų materialinių vertybių sąrašas“ ir „Informacija apie gamintoją ir tiekėją“. Teikėjas turi pateikti užpildytas ir pasirašytas formas elektroniniu pavidalu arba popierines jų kopijas (jei spec. dalyje nurodyta, kad ši sąlyga taikoma).
8.2. Pirkėjui pareikalavus, Teikėjas privalo per 5 (penkias) dienas nemokamai pateikti kodifikavimui reikalingą papildomą techninę dokumentaciją (pvz. technines charakteristikas, brėžinius, nuotraukas, katalogus, nuorodas ir pan.).

9. Sutarties nutraukimas
9.1. Ši Sutartis gali būti nutraukta:
9.1.1. raštišku Šalių susitarimu; 
9.1.2. nenugalimos jėgos aplinkybėms užtrukus ilgiau nei Sutarties specialiojoje dalyje nurodytą dienų skaičių (priklausomai nuo sutarties vykdymo specifikos, konkretus terminas nurodomas Specialiojoje dalyje gali būti nuo 14 iki 60 dienų) ir abiem Šalims nesudarius susitarimų dėl šios Sutarties pakeitimo, leidžiančių Šalims toliau vykdyti savo įsipareigojimus, kiekviena Sutarties šalis gali vienašališkai nutraukti Sutartį, pranešant apie tai kitai Sutarties šaliai raštu ne vėliau kaip prieš 7 (septynias) dienas;
9.2. Pirkėjas, ne vėliau kaip prieš 7 (septynias) dienas (jeigu Sutarties specialiojoje dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį dėl esminio Sutarties pažeidimo. Esminiu Sutarties pažeidimu laikoma, jeigu:
9.2.1. Teikėjas nepradeda teikti paslaugų Sutarties specialioje dalyje nurodytu terminu; 
9.2.2. Teikėjas vėluoja teikti (arba informuoja, kad neteiks) paslaugas Sutarties specialioje dalyje nurodytu terminu/ais;
9.2.3. Teikėjas didina paslaugų kainas/įkainius, išskyrus Sutarties bendrosios dalies 2.2 punkte numatytą atvejį;
9.2.4. Teikėjas nevykdo arba netinkamai vykdo Sutarties bendrosios dalies 6 punkte numatytus garantinius įsipareigojimus;
9.2.5. Teikėjas nevykdo Sutarties bendrosios dalies 12.4 punkte numatyto įsipareigojimo (jeigu sutarties vykdymas bus užtikrintas laidavimu arba banko garantija);
9.2.6. Teikėjo suteiktos paslaugos neatitinka Sutartyje ir jos priede (-uose) nustatytų reikalavimų ir Teikėjas Sutarties specialiojoje dalyje nustatyta tvarka nepašalina suteiktų paslaugų trūkumų; 
9.2.7. Teikėjas nustatytu laiku nepateikia avansinio apmokėjimo banko garantijos, kuri galiotų ne mažiau kaip nurodyta Sutarties bendrosios dalies 4.2. punkte (jeigu pagal sutarties sąlygas numatytas avanso mokėjimas);
9.2.8. Sutarties galiojimo laikotarpiu Teikėjas yra įtraukiamas į Nepatikimų tiekėjų ar Melagingą informaciją pateikusių tiekėjų sąrašus;
9.2.9. Paaiškėjus, kad Teikėjas ar jo teikiamos prekės ar paslaugos yra nepatikimos ir kelia pavojų nacionaliniam saugumui;
9.2.10. Sutarties vykdymo metu paaiškėja Viešųjų pirkimų įstatymo 46 straipsnio 1 dalyje/Viešųjų pirkimų, atliekamų gynybos ir saugumo srityje, įstatymo 34 straipsnio 1 dalyje numatytos aplinkybės;
9.2.11. Sutarties vykdymo metu paaiškėja, kad Sutartis buvo pakeista pažeidžiant Viešųjų pirkimų įstatymo 89 straipsnį/Viešųjų pirkimų atliekamų gynybos ir saugumo srityje įstatymo 53 straipsnį.
9.3. Pirkėjas, ne vėliau kaip prieš 7 (septynias) dienas (jeigu spec. dalyje nenurodytas kitas terminas) raštu informavęs Teikėją turi teisę vienašališkai nutraukti Sutartį, jeigu Teikėjas yra likviduojamas ar kreipiamasi į teismą dėl bankroto ar restruktūrizavimo bylos iškėlimo, arba jam iškelta bankroto ar restruktūrizavimo byla, arba priimamas sprendimas dėl neteisminės bankroto procedūros pradėjimo.
9.4. Nutraukus sutartį, Teikėjas per 10 (dešimt) dienų nuo Sutarties nutraukimo dienos turi grąžinti Pirkėjui jo sumokėtą avansą (jei toks buvo sumokėtas) už neįvykdytą sutarties dalį. 

10. Ginčų sprendimo tvarka
10.1. Sutartis sudaryta ir turi būti aiškinama pagal Lietuvos Respublikos teisę.
10.2. Visi tarp Sutarties Šalių kilę ginčai ar nesutarimai, susiję su Sutartimi, sprendžiami derybų būdu, o nepavykus taip išspręsti ginčo, jis bus nagrinėjamas Lietuvos Respublikos teisės aktų nustatyta tvarka Lietuvos Respublikos teismuose pagal Pirkėjo (arba jeigu Pirkėjas Lietuvos kariuomenės padalinys „pagal juridinio asmens – Lietuvos kariuomenės“) buveinės vietą.

11. Atsakomybė
11.1. Per Sutarties specialiosios dalies 3 punkte nurodytą terminą pavėlavus suteikti ar per Sutarties specialiosios dalies 7 punkte nurodytą terminą ištaisyti paslaugų teikimo ir/ar prekių trūkumus (jeigu teikiant paslaugas buvo pateiktos/parduotos prekės), Teikėjas moka Pirkėjui nuo 0,05 iki 0,2 % dydžio (konkretus dydis nurodomas Sutarties specialiojoje dalyje) nuo per terminą nesuteiktų paslaugų (ir/ar prekių) ar paslaugų (ir/ar prekių), kurių trūkumai neištaisyti, kainos be PVM už kiekvieną uždelstą dieną/valandą (taikoma priklausomai nuo to, kaip įsipareigojimų terminas yra skaičiuojamas Sutarties specialiojoje dalyje) Šalių iš anksto sutartus minimalius nuostolius, kurių sumokėjimas neatleidžia Teikėjo nuo pareigos atlyginti Pirkėjo patirtus nuostolius Teikėjui nevykdant arba netinkamai vykdant savo įsipareigojimus, susijusius su paslaugų trūkumų šalinimu ir/ar prekių garantija. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą.
11.2. Nutraukus Sutartį dėl Sutarties bendrojoje dalyje 9.2.1, 9.2.2, 9.2.3, 9.2.4, 9.2.5, 9.2.6, 9.2.7,  9.3 punktuose ar kitų Sutarties specialiojoje dalyje išvardintų priežasčių, Teikėjas per 14 (keturiolika) dienų (skaičiuojant nuo Sutarties nutraukimo dienos) turi sumokėti Pirkėjui ne mažiau kaip 5-7 (septynių) % sutarties kainos be PVM (arba bendros pasiūlymo kainos) (konkretus procentinis dydis arba konkreti fiksuota suma nurodoma Sutarties specialioje dalyje) Šalių iš anksto sutartų minimalių nuostolių, bet ne daugiau kaip visų pagal šią Sutartį neįvykdytų įsipareigojimų kainos be PVM. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį.
11.3. Jeigu paslaugos nebuvo suteiktos arba paslaugos suteiktos nekokybiškai ir nebėra galimybių paslaugas suteikti arba ištaisyti paslaugų teikimo trūkumus (paslaugų suteikimas praleidus terminą tapo nebeaktualus, objektyviai nebeįmanomas ir pan.), už kiekvienos tokios Sutartyje ir jos priede (-uose) nurodytos paslaugos nesuteikimą arba suteikimą su trūkumais Teikėjas moka Pirkėjui Sutarties specialiojoje dalyje nurodytą Šalių iš anksto sutartų minimalių nuostolių sumą. Šalių iš anksto sutartų minimalių nuostolių sumokėjimas neatleidžia Teikėjo nuo pareigos atlyginti visus Pirkėjo patirtus nuostolius, Teikėjui nevykdant ar netinkamai vykdant sutartį. Šalių iš anksto sutartus minimalius nuostolius Teikėjas įsipareigoja sumokėti ne vėliau kaip per sąskaitoje faktūroje ar pareikalavime nurodytą terminą 
11.4. Kiti sutartinės atsakomybės taikymo Teikėjui atvejai nurodyti Sutarties specialiojoje dalyje. 
11.5. Vadovaujantis Lietuvos Respublikos civilinio kodekso 6.253 straipsnio 1 ir 3 dalimis finansavimo vėlavimas iš biudžeto yra sąlyga visiškai atleidžianti Pirkėją nuo civilinės atsakomybės ir palūkanų mokėjimo Teikėjui už pavėluotą atsiskaitymą.

12. Sutarties galiojimas
12.1. Sutartis įsigalioja abiem Šalims ją pasirašius ir Teikėjui pateikus Pirkėjui Sutarties įvykdymo užtikrinimo banko garantiją ar draudimo bendrovės laidavimo raštą (Sutarties įsigaliojimo kai pateikiamas užtikrinimas sąlyga taikoma, jeigu Sutarties spec. dalyje nurodyta, kad Sutarties vykdymas bus užtikrintas laidavimu arba banko garantija), užtikrinantį Sutarties bendrosios dalies 11.2 punkte nurodytos sumos sumokėjimą. Banko garantijoje ar draudimo bendrovės laidavimo rašte garantas/laiduotojas turi įsipareigoti sumokėti Sutarties bendrosios dalies 11.2 punkte nurodytą sumą Pirkėjui nutraukus Sutartį dėl bent vienos iš 9.2.1 - 9.2.7, 9.3 punktuose ar kitų Sutarties specialiojoje dalyje išvardintų priežasčių. Garantijos ar laidavimo raštas, kuriame nurodoma, kad garantas ar laiduotojas atsako tik už tiesioginių nuostolių atlyginimą nebus priimami, kadangi turi būti įsipareigojama atlyginti konkrečią Sutarties įvykdymo užtikrinimo sumą, nurodytą sutarties 11.2 punkte.
12.2. Garantas/laiduotojas turi neatšaukiamai ir besąlygiškai įsipareigoti ne vėliau kaip per 14 (keturiolika) dienų nuo raštiško pranešimo, patvirtinančio Sutarties nutraukimą dėl Sutartyje numatytų pagrindų esant Teikėjo kaltei, įvykdyti prievolę ir sumokėti įsipareigotą sumą, pinigus pervedant į Pirkėjo sąskaitą..
12.3. Teikėjas ne vėliau kaip per 5 (penkias) darbo dienas po Sutarties pasirašymo pateikia Pirkėjui Sutarties bendrosios dalies 12.1 punkte nurodytą Sutarties įvykdymo užtikrinimo banko garantiją arba draudimo bendrovės laidavimo raštą, kuris galiotų dviem mėnesiais ilgiau nei Sutarties specialiojoje dalyje nurodytas paslaugų teikimo terminas ar Sutarties galiojimo terminas. Teikėjas taip pat turi pateikti patvirtinimą iš draudimo bendrovės (apmokėjimą įrodantį dokumentą ar pan.), kad laidavimo raštas yra galiojantis. Sutarties įvykdymo užtikrinimo banko garantijoje arba draudimo bendrovės laidavimo rašte nurodytos sumos sumokėjimas  neturi būti siejamas su visišku Pirkėjo patirtų nuostolių atlyginimu ir neatleidžia Teikėjo nuo pareigos juos atlyginti pilnai. 
12.4. Jei Sutarties vykdymo metu Sutarties įvykdymo užtikrinimą išdavęs juridinis asmuo (bankas ar draudimo bendrovė) negali įvykdyti savo įsipareigojimų (sustabdoma veikla, paskelbiamas moratoriumas ir pan.), Teikėjas per 10 (dešimt) dienų pateikia naują Sutarties vykdymo užtikrinimą, tokiomis pačiomis sąlygomis kaip ir ankstesnysis. Jei Teikėjas nepateikia naujo sutarties įvykdymo užtikrinimo, Pirkėjas turi teisę nutraukti Sutartį, Sutarties bendrosios dalies 9.2.5 punkte nustatyta tvarka.
12.5. Sutarties įvykdymo užtikrinimas grąžinamas per 10 (dešimt) dienų nuo šio užtikrinimo galiojimo termino pabaigos Teikėjui pateikus raštišką prašymą. 
12.6. Sutarties sąlygos pirkimo sutarties galiojimo laikotarpiu negali būti keičiamos, išskyrus atvejus, kai pakeitimas yra galimas vadovaujantis Viešųjų pirkimų įstatymo 89 straipsnio nuostatomis/Viešųjų pirkimų, atliekamų gynybos ir saugumo srityje, įstatymo 53 straipsnio nuostatomis ir neprieštarauja pagrindiniams viešųjų pirkimų principams bei tikslui. 
12.7. Sutarties galiojimo metu Šalims pastebėjus techninio apsirikimo, rašybos klaidų (netinkamai perkeltos nuostatos iš pasiūlymo ar pirkimo sąlygų ir kt.), pasikeitus Sutartyje nurodytiems už Sutarties vykdymą atsakingiems asmenims ar Sutarties Šalių rekvizitams, Sutarties Šalys raštišku susitarimu gali patikslinti Sutarties sąlygas. Toks Sutarties sąlygų patikslinimas nebus laikomas Sutarties sąlygų keitimu.
12.8. Sutartis gali būti pratęsta Sutarties specialiojoje dalyje nustatytomis sąlygomis arba esant poreikiui, Pirkėjas turi teisę įsigyti Sutartyje ir jos prieduose nenurodytų, tačiau su pirkimo objektu susijusių paslaugų neviršijant 10 procentų Sutarties specialiosios dalies 2 punkte nurodytos maksimalios Sutarties kainos. Sutartyje ir jos prieduose nenurodytas, tačiau su pirkimo objektu susijusias paslaugas Teikėjas gali teikti tik ne didesnėmis nei užsakymo dieną Teikėjo prekybos vietoje, kataloge ar interneto svetainėje nurodytomis galiojančiomis šių paslaugų kainomis arba, jei tokios kainos neskelbiamos, Teikėjo pasiūlytomis, konkurencingomis ir rinką atitinkančiomis kainomis. Esant poreikiui įsigyti Sutartyje ir jos prieduose nenurodytų, tačiau su pirkimo objektu susijusių paslaugų, Pirkėjas ir Teikėjas sudaro papildomą rašytinį susitarimą, kurio sąlygos privalo būti analogiškos Sutarties sąlygoms, atitinkamai jas pritaikant prie naujai perkamų paslaugų (jei spec. dalyje nurodyta, kad ši sąlyga taikoma).
12.9. Sutarties specialiojoje dalyje numatyta Sutarties galiojimo termino pabaiga nereiškia Šalių prievolių pagal Sutartį pabaigos ir neatleidžia Šalių nuo civilinės atsakomybės už Sutarties pažeidimą.

13. Susirašinėjimas
13.1. Pirkėjo ir Teikėjo vienas kitam siunčiami pranešimai lietuvių/anglų (taikoma, jeigu sutartis sudaroma anglų kalba) kalba turi būti raštiški. Šalių viena kitai siunčiami pranešimai turi būti siunčiami paštu, elektroniniu paštu  arba įteikiami asmeniškai. Pranešimai turi būti siunčiami Sutarties specialiojoje dalyje Šalių rekvizituose nurodytais adresais, numeriais. Jei siuntėjui reikia gavimo patvirtinimo, jis nurodo tokį reikalavimą pranešime. Jei yra nustatytas atsakymo į raštišką pranešimą gavimo terminas, siuntėjas pranešime turėtų nurodyti reikalavimą patvirtinti raštiško pranešimo gavimą.
13.2. Šalys įsipareigoja ne vėliau kaip per 3 (tris) darbo dienas raštu viena kitai pranešti apie Sutarties specialiojoje dalyje nurodytų Šalies rekvizitų pasikeitimą. Sutarties Šalis nepranešusi apie savo rekvizitų pasikeitimą laiku, negali reikšti pretenzijų dėl kitos Šalies veiksmų, atliktų vadovaujantis Sutartyje pateiktais Šalies rekvizitais.

14. Informacijos konfidencialumas ir asmens duomenys
14.1. Šalys privalo užtikrinti, kad informacija, kurią jos perduoda viena kitai, bus naudojama tik vykdant Sutartį ir nebus naudojama tokiu būdu, kuris pakenktų informaciją perdavusiai Šaliai. 
14.2. Šalys įsipareigoja užtikrinti visos joms žinomos ir (ar) patikėtos informacijos slaptumą Sutarties galiojimo metu ir pasibaigus Sutarties galiojimo laikotarpiui ar ją nutraukus. 
14.3. Teikėjas įsipareigoja be Pirkėjo išankstinio rašytinio sutikimo nenaudoti Pirkėjo jam pateiktos informacijos nei savo, nei bet kokių trečiųjų asmenų naudai, neatskleisti tokios informacijos kitiems asmenims, išskyrus Lietuvos Respublikos teisės aktų numatytus atvejus.
14.4. Sutartyje ir jos prieduose nurodyti asmens duomenys (vardai, pavardės, pareigos, el. paštas, ar telefono numeris) gali būti naudojami tik nustatant Šalių ar Gavėjo atsakingus asmenis už Sutarties vykdymą ir bendrauti Sutarties vykdymo klausimais. Jei Sutarties vykdymo metu yra tvarkomi kokie nors papildomi asmens duomenys, šie duomenys ir jų tvarkymo tikslas yra įvardinami Sutarties specialiosios dalies 9 punkte.
14.5. Sutarties šalys užtikrina, kad su asmens duomenimis tvarkomais vykdant Sutartį susipažins tik tie asmenys, kuriems tai yra būtina vykdant įsipareigojimus pagal Sutartį. 
14.6. Sutartyje ir jos prieduose nurodyti asmens duomenys be atskiro kitos Šalies sutikimo negali būti perduoti tretiesiems asmenims, išskyrus Teikėjo įvardintus subteikėjus ir Gavėją (jei toks nurodytas), kurie yra pasitelkiami Sutarties vykdymui ir tik tais atvejais, kai tai yra būtina Sutarties vykdymui arba tokių duomenų neatskleidimas sukeltų itin didelius sunkumus vykdant Sutartį. Jei subteikėjas Sutarties numatyta tvarka yra keičiamas, turi būti gautas atskiras kitos Šalies sutikimas dėl duomenų perdavimo. 
14.7. Jei Sutarties vykdymo metu paaiškėja, kad yra tvarkomi asmens duomenys, kurie nėra aptarti Sutarties sąlygose, Sutarties šalys turi nedelsiant informuoti kitą Šalį dėl tokių duomenų ir išlaikyti šių duomenų konfidencialumą. Nustačius, kad yra tvarkomi Sutartyje nenumatyti asmens duomenys, yra pildomas Sutarties specialiosios dalies 9 punktas. 
14.8. Visi asmens duomenys, kurie buvo tvarkomi siekiant įvykdyti Sutartyje numatytus įsipareigojimus, gali būti tvarkomi iki to momento, kai pasibaigia Šalių prievolės pagal Sutartį. Gali būti nenaikinami tik tokie asmens duomenys, kurių sunaikinimas reikštų neprotingai dideles laiko ar finansines sąnaudas ar būtų nepateisinamas Sutarties rezultato naudojimo tikslais. 
14.9. Šalys privalo imtis pakankamų techninių ir organizacinių priemonių informacijos saugumui ir konfidencialumui užtikrinti. Apie bet kokį pagal Sutartį tvarkomų asmens duomenų pažeidimą, Šalys viena kitą informuoja per 1 (vieną) darbo dieną. Pranešime apie pažeidimą privalo būti nurodytas pažeidimo pobūdis, galimos pažeidimo pasekmės ir priemonės, kurių buvo imtasi pažeidimo padariniams panaikinti ar sušvelninti.
14.10. Šalys neatlygina viena kitos patirtų išlaidų ir nuostolių dėl asmens duomenų tvarkymo įsipareigojimų pagal šią Sutartį vykdymo.
14.11. Pažeidęs Sutarties bendrosios dalies 14.3 punkte numatytą įsipareigojimą Teikėjas privalo Pirkėjui sumokėti 10 proc. dydžio maksimalios Sutarties vertės/pasiūlymo kainos be PVM Šalių iš anksto sutartų minimalių nuostolių dydžio sumą ir atlyginti kitus dėl tokio pažeidimo padarytus nuostolius.

15. Baigiamosios nuostatos
15.1. Sutartis sudaryta lietuvių/anglų, lietuvių ir anglų kalba dviem/keturiais egzemplioriais (po vieną/du kiekvienai Šaliai) (taikoma priklausomai nuo to kokiomis kalbomis bus sudaroma sutartis). Abu tekstai autentiški ir turi vienodą teisinę galią. Atsiradus neatitikimams tarp tekstų lietuvių ir anglų kalbomis, pirmenybė teikiama tekstui anglų kalba (taikoma, jeigu sutartis sudaroma su užsienio tiekėju lietuvių ir anglų kalba).
15.2. Šią Sutartį sudaro Sutarties bendroji ir specialioji dalys bei Sutarties priedas (-ai). Visi šios Sutarties priedai yra neatskiriama Sutarties dalis. 
15.3. Nė viena iš Šalių neturi teisės perduoti trečiajam asmeniui teisių ir įsipareigojimų pagal šią Sutartį be išankstinio raštiško kitos Šalies sutikimo.
15.4. Pažeidęs šios sutarties dalies 15.3 punkte nurodytą įpareigojimą Teikėjas moka Pirkėjui 5 proc. maksimalios Sutarties/pasiūlymo kainos be PVM dydžio šalių iš anksto sutartų minimalių nuostolių sumą, jeigu Sutarties specialiojoje dalyje nenustatyta kitaip.
15.5. Teikėjas garantuoja, kad turi visas Sutarties įvykdymui reikalingas licencijas. Teikėjas įsipareigoja atlyginti Pirkėjui nuostolius, jeigu Pirkėjui būtų pateikta pretenzijų ar iškelta bylų dėl patentų ar licencijų pažeidimų, kylančių iš Sutarties ar padarytų ją vykdant. 
15.6. Sutarties Šalys patvirtina, kad sudarydamos Sutartį neviršijo ir nepažeidė savo kompetencijos (įstatų, nuostatų, statuto, jokio Sutarties šalies valdymo organo (savininko, steigėjo ar kito kompetentingo subjekto) nutarimo, sprendimo, įsakymo, jokio privalomo teisės akto (taip pat ir lokalinio, individualaus), sandorio, teismo sprendimo (nutarties, nutarimo) ar kt.).
15.7. Sutarties vykdymas gali būti aiškinamas Šalių raštišku sutarimu nekeičiant Sutarties sąlygų.
15.8. Subtiekėjo (-ų)/subteikėjo pavadinimas, jo (-ų) vykdomų sutartinių įsipareigojimų dalis yra nurodyti Sutarties specialiojoje dalyje.
15.9. Sutarties vykdymo metu Sutartyje nurodytas (-i) subtiekėjas (-ai)/subteikėjas (-ai) gali būti keičiamas (-i) kitu (-ais) subtiekėju (-ais)/subteikėju (-ais) dėl objektyvių aplinkybių, kurių Teikėjui nebuvo galima numatyti paraiškos/pasiūlymo pateikimo momentu. Sutartyje nustatyto subtiekėjo (-ų)/ subteikėjo (-ų) keitimas kitu galimas tik iš anksto raštu suderinus su Pirkėju.  Prašymas dėl Sutartyje nustatyto subtiekėjo (ų)/ subteikėjo (-ų) keitimo kitu Pirkėjui pateikiamas raštu, nurodant tokio keitimo priežastis, kartu pateikiant pagrindžiančius dokumentus, kad naujas subtiekėjas (-ai)/subteikėjas (ai) atitinka visus subtiekėjui (-ams)/subteikėjui (-ams)  viešojo pirkimo, kurio pagrindu pasirašyta ši Sutartis, dokumentuose nustatytus reikalavimus, o Teikėjas dėl subtiekėjo pasikeitimo neprarado pirkimo dokumentuose nustatytos minimalios kvalifikacijos. Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu (taikoma, jei Teikėjas numato pasitelkti subtiekėjus). Sutartyje nustatyto subtiekėjo (-ų)/subteikėjo (-ų) pakeitimas kitu subtiekėju (-ais)/ subteikėju (-ais) įforminamas rašytiniu Sutarties pakeitimu .
15.10. Teikėjo paskirtas asmuo/asmenys, kurie atstovauja Teikėjui, priiminėja ir tvirtina Pirkėjo teikiamus užsakymus, atsakingas už teikiamų paslaugų kokybę, dalyvauja susitikimuose su Pirkėju ir atlieka kitus veiksmus, būtinus tinkamam šios Sutarties vykdymui yra nurodyti Sutarties specialiojoje dalyje. 
15.11. Pirkėjo paskirtas asmuo/asmenys, kurie atstovauja Pirkėjui, teikia Teikėjui užsakymus, dalyvauja susitikimuose su Teikėju ir atlieka kitus veiksmus, būtinus tinkamam šios Sutarties vykdymui, yra nurodyti Sutarties specialiojoje dalyje. 

PASLAUGŲ KAINA IR TECHNINĖ SPECIFIKACIJA

												1 lentelė
	Eil. Nr. 
	Pavadinimas
	Mato vnt.
	Kiekis
	Kaina  už 1 vnt. be PVM
	PVM 21 proc.
	Kaina. Eur su PVM už 1 vnt.
	Iš viso kaina, Eur su PVM

	1
	2
	3
	4
	5
	6
	5+6
	(5+6)*4

	1. 
	Nacionalinės kibernetinio saugumo komandos „Kibernetinis sprintas“ atrankos renginio organizavimo paslaugos, kurių apimtis ir keliami reikalavimai pateikti šio priedo 2 lentelės 1-5 punktuose.
	Kompl.
	1.
	
	
	
	

	2.
	Filmavimo, fotografavimo renginio metu ir vaizdo medžiagos montavimo paslaugos, kurių apimtis ir keliami reikalavimai pateikti šio priedo 2 lentelės 6 punkte.
	Kompl.
	1.
	
	
	
	

	3.
	Nacionalinės komandos filmavimo po renginio ir vaizdo medžiagos redagavimo paslaugos,  kurių apimtis ir keliami reikalavimai pateikti šio priedo 2 lentelės 7 punkte.
	Kompl.
	1.
	
	
	
	

	4.
	Dalyvių apdovanojimui skirti maišeliai su atrankos logotipu, atitinkantys šio priedo 2 lentelės 8 punkto reikalavimus.
	Vnt.
	50
	
	
	
	

	5.
	Dalyvių apdovanojimui skirti įsegami ženkliukai, atitinkantys šio priedo 2 lentelės 8 punkto reikalavimus. 
	Vnt.
	50
	
	
	
	

	6.
	Dalyvių apdovanojimui skirti lipdukai, atitinkantys šio priedo 2 lentelės 8 punkto reikalavimus.
	Vnt.
	150
	
	
	
	

	7.
	Laimėtojų apdovanojimui skirta mokymų platformos prenumerata, atitinkanti šio priedo 2 lentelės 9 punkto reikalavimus.
	Laimėtojų skaičius
	10
	
	
	
	

	Iš viso, Eur su PVM
	



 PASLAUGŲ TECHNINĖ SPECIFIKACIJA:
 
I. BENDROJI DALIS 
1. Nacionalinis kibernetinio saugumo centras prie Krašto apsaugos ministerijos (toliau – perkančioji organizacija), įgyvendindama 2021-2027 m. Skaitmeninės Europos programos lėšomis finansuojamo projekto Nr. 101127814 „CyberUP“ veiklas, planuoja įsigyti Nacionalinės kibernetinio saugumo komandos „Kibernetinis sprintas“ atrankos  renginio (toliau – renginys) organizavimo paslaugas. 
2. Tiekėjas turės suteikti  renginio organizavimo paslaugas šioje techninėje specifikacijoje numatyta apimtimi ir suorganizuoti renginį Vilniaus mieste. Renginys skirtas 15 – 25 metų dalyviams (jaunimui), kurie turės atlikti užduotis ir užfiksuoti vėliavą (angl. Capture the flag). Informacija apie renginio programą tiekėjui bus pateikta Tiekėjui ne vėliau kaip 2025 m. kovo 14 d. 
3. Iš daugiausia taškų surinkusių žaidėjų bus sudaroma nacionalinė komanda (iš 10 asmenų - turnyro laimėtojų), kurios pristatymo vaizdo įrašo filmavimo ir montavimo darbai bus atliekami tiekėjo pasibaigus renginiui.  
4. Renginys turi būti turnyro tipo, nėra numatoma galimybė dalyviams prisijungti nuotoliniu būdu. Renginio data 2025 m. gegužės 16 d.  
5. Dalyvių skaičius renginyje – 50 kviestinių turnyro dalyvių (studentų ir moksleivių) ir 30 žiūrovų. Visų dalyvių sąrašus pateiks Perkančioji organizacija likus dviem savaitėms iki renginio datos. 
6. Perkančiosios organizacijos kontaktinis asmuo informuos tiekėją apie renginio pradžios bei pabaigos laiką ne vėliau kaip likus 14 (keturiolikai) kalendorinių dienų iki renginio dienos. Renginio trukmė – 2025 m. gegužės 16 d. nuo 9:00 val. iki 20:00 val.  
7. Tiekėjas turi paskirti vieną kontaktinį asmenį, su kuriuo Perkančioji organizacija turėtų galimybę bendrauti renginio organizavimo bei vykdymo metu. Tiekėjo paskirtas kontaktinis asmuo turi bendradarbiauti bei teikti visą reikalingą informaciją renginio organizavimo bei vykdymo metu. Esant poreikiui, tiekėjas turi kontaktuoti su renginio vedėju. 
8. Tiekėjas privalo užtikrinti, kad organizuojamas renginys atitiks visus Lietuvos Respublikos teisės aktų keliamus reikalavimus organizuojamam renginiui. 
9. Tiekėjas turi užtikrinti, kad renginyje bus laikomasi aplinkos apsaugos kriterijų: 
1. maistas ir gėrimai turi būti pateikiami naudojant daugkartinio naudojimo stalo įrankius, stiklinius ir kitokius indus bei staltieses arba atsinaujinančių išteklių pagrindu pagamintus stalo įrankius, indus bei viešojo maitinimo reikmenis; 
2. susidariusios atliekos (stiklas, popierius, plastikas, metalas ir kt.) turi būti rūšiuojamos ir perduodamos atliekas tvarkančioms įmonėms; 
3. [bookmark: _GoBack]paslaugų teikimo metu siekiama mažinti popieriaus sunaudojimą. Medžiaga renginiui dalinamasi elektroniniu paštu. Esant būtinybei spausdinti, popierius turi atitikti minimalius aplinkos apsaugos kriterijus, nurodytus LR Aplinkos ministro 2011 m. birželio 28 d. įsakymo Nr. D1-508 (Lietuvos Respublikos aplinkos ministro 2022 m. gruodžio 13 d. įsakymo Nr. D1-401 redakcija) 1 priedo 1 punkte. 
10. Tiekėjas turės užtikrinti sklandų renginio techninį įgyvendinimą, profesionalų rizikų valdymą ir operatyvią reakciją, kaip to gali reikalauti susidariusi situacija gyvo renginio metu. 
11. Tiekėjas turi užtikrinti Lietuvos Respublikos vaiko teisių apsaugos pagrindų įstatymo 30 straipsnio 6 punkto nurodymus. Kad kiekvienas renginio metu dalyvaujantis tiekėjo darbuotojas arba paslaugą atliekanti trečioji šalis turėtų teisėto darbo su vaikais QR kodą. 
 
II. PASLAUGŲ APIMTYS IR REIKALAVIMAI  
12. Paslaugas sudaro:  
1. renginiui reikalingų patalpų nuoma ir parengimas; 
2. renginiui reikalingos techninės įrangos aprūpinimas; 
3. renginio vedėjo paslaugos; 
4. renginio dalyvių ir svečių maitinimo paslaugų organizavimas; 
5. renginio metu atliekamas filmavimas, fotografavimas ir filmuoto turinio montažo sudarymas; 
6. po renginio sudarytos nacionalinės komandos atliekamas filmavimas ir filmuoto turinio vaizdo medžiagos redagavimas; 
7. dalyviam įteikiamų dovanų rinkinių nupirkimas; 
8. laimėtojams dovanojamų mokymų platformos prenumeratų nupirkimas. 
13. Tiekėjas privalo informuoti Perkančiąją organizaciją apie visas žinomas aplinkybes, kurios gali turėti įtakos Renginio organizavimo paslaugų kokybei Renginio metu arba pasiruošimo jam metu. 
14. Renginio organizavimui reikalingų paslaugų techninis aprašymas nurodytas prie šios Techninės specifikacijos pridedamoje 1 lentelėje. 
 
2 lentelė. Renginio organizavimo paslaugų techniniai reikalavimai. 
	1. 
	Reikalavimai renginio organizavimui 
	1.1. Organizavimo paslaugas sudaro visi parengiamieji ir renginio metu atliekami techniniai darbai: renginio metu naudojamos įrangos pajungimas ir priežiūra, patalpos priežiūra ir galimų techninių nesklandumų pašalinimas. 
1.2. Tiekėjas, teikdamas paslaugas, privalės glaudžiai bendradarbiauti su Perkančiosios organizacijos atsakingais už renginio organizavimą darbuotojais ir operatyviai reaguoti į atsiradusius organizavimo nesklandumus. 
1.3. Renginio pradžioje vyks dalyvių registracija pagal pateiktus sąrašus, kurie bus skirstomi į turnyrų dalyvius, svečius ir organizatorius. Turnyro dalyviams, svečiams ir organizatoriams turės būti išduotos akreditacijos su raišteliu kuriuos parengs tiekėjas, skirtingų žmonių grupių kortelės turės skirtingus dizainus. Kortelių dizainai tiekėjui bus pateikti iki 2025 kovo 14 d. Perkančiosios organizacijos. 
1.4. Prie įėjimo į renginio patalpas viso renginio metu turėtų stovėti apsauga ir tikrinti akreditacijas. 

	2. 
	Reikalavimai patalpoms ir jų įrengimui 
	2.1. Renginio patalpos turi būti Vilniaus mieste, ne toliau kaip 2.5 kilometrų spindulio atstumu nuo Vilniaus miesto turizmo centro (Pilies g. 2, Vilnius, 01123 Vilniaus m. sav.). 
2.2. Vienoje patalpoje turi tilpti 50 klasės tipo vietų ir 30 stovinčių žiūrovų. Visos klasės tipo vietos ir bent 10 stovinčių žiūrovų turi tilpti vienoje salėje, jeigu patalpos yra skirstomos.  
2.3. Kiekviena iš klasės tipo vietų privalo turėti priėjimą prie standartinio 230V įtampos elektros lizdo. 
2.4. Kiekvienam iš turnyro dalyvių turi būti užtikrintas stabilus bent 50 Mbps greičio WiFi interneto ryšys. 
2.5. Salės patalpose turi būti vienas didelis P4 LED ekranas, kurio dydis būtų bent 4x3 metrai ir bent 2 (du) P4 LED ekranai, kurių dydis bent 2x1 metrai. 
2.6. Renginio organizatoriai turi užtikrinti profesionalaus garso sistemos veikimą patalpose viso renginio metu. Garsas turi būti aiškus ir girdimas visose patalpose. 2 rankiniai belaidžiai mikrofonai, turi būti įtraukti į garso sistemą. Turi būti užtikrinta galimybė paleisti foninę muziką. 

	3.  
	Reikalavimai patalpų apšvietimui 
	3.1. Šviesos turi sukurti turnyro tipo atmosferą ir išlaikyti vientisumą su Perkančiosios organizacijos nurodytu rengininio stiliumi. 
3.2. Šviesos neturi nutraukti turnyro dalyvių dėmesio ir užtikrinti tinkamą apšvietimą žiūrėjimui į kompiuterio ekraną. 

	4. 
	Reikalavimai maitinimui 
	4.1. Renginio metu dalyviams (80 asmenų) turi būti organizuojamos: 3 kavos pertraukėlės ir pietūs. Kavos pertraukėlių ir pietų tinkamą laiką tiekėjas turi numatyti atsižvelgdamas į renginio grafiką ir suderinus su Perkančiąja organizacija. 4.2. Pirmosios kavos pertraukos metu turi būti pateikta: 
· kava termosuose ir arbata (juoda, vaisinė, žalia, vokeliuose įpakuota, pakeliai (su siūleliu), karštas vanduo termosuose (80 porcijų); 
· cukrus; 
· negazuotas vanduo buteliukuose (0,5 l talpos buteliukas kiekvienam renginio dalyviui (80 vnt.); 
· grietinėlė kavai (arba pienas) (80 porcijų); 
· Coca-cola arba lygiavertis gazuotas gėrimas (0,5 l talpos buteliukas kiekvienam dalyviui (80 vnt.); 
· saldūs užkandžiai 1 rūšies(80 porcijų; 
· sūrūs užkandžiai 2 rūšių (į bendrą kiekį įskaitant ir veganiškas opcijas (iš viso 80 porcijų); 
· vaisių asorti indeliuose. (80 porcijų). 
  
Pietų metu turi būti pateikiama: 
· kava termosuose ir arbata (juoda, vaisinė, žalia, vokeliuose įpakuota, pakeliai (su siūleliu), karštas vanduo termosuose  (80 porcijų); 
· cukrus; 
· negazuotas vanduo buteliukuose (0,5 l talpos buteliukas kiekvienam renginio dalyviui – 80 vnt.);  
· grietinėlė kavai arba pienas  (80 porcijų); 
· Coca-cola arba lygiavertis gazuotas gėrimas (0,5 l talpos buteliukas kiekvienam dalyviui – 80 vnt.); 
· saldūs užkandžiai 1 rūšies  (80 porcijų); 
· sūrūs užkandžiai 1 rūšies ( į bendrą kiekį įskaitant ir veganiškas opcijas) (80 porcijų); 
· vaisių asorti  (80 porcijų); 
· mini sumuštinai ir (arba) kruasanai su skirtingais nesaldžiais įdarais assorti ir (arba) beigeliai ir (arba) buritos ir (arba) picos ir (arba) salotos. Renginio pietų metu turi būti patiekta ne mažiau kaip dvi skirtingos patiekalų opcijos su mėsa ir bent viena veganiška opcija. (iš viso – 80 porcijų) , Pateikiami maisto pasirinkimai turi būti suderinti su Perkančiąja organizacija. 
  
Trečiosios kavos pertraukos metu turi būti pateikta: 
· kava termosuose ir arbata (juoda, vaisinė, žalia, vokeliuose įpakuota, pakeliai (su siūleliu), karštas vanduo termosuose (80 porcijų); 
· cukrus; 
· grietinėlė kavai arba pienas (priklausomai nuo dalyvių skaičiaus); 
· Coca-cola arba lygiavertis gazuotas gėrimas (0,5 l talpos buteliukas kiekvienam dalyviui – 80 vnt.); 
· negazuotas vanduo buteliukuose  (0,5 l talpos buteliukas kiekvienam renginio dalyviui (80 vnt.); ;  
· saldūs užkandžiai 1 rūšies (priklausomai nuo dalyvių skaičiaus) (80 porcijų); 
· sūrūs užkandžiai 2 rūšių (į bendrą kiekį įskaitant ir veganiškas opcijas) (iš viso – 80 porcijų). 
 
Ketvirtosios kavos pertraukos metu turi būti pateikta: 
· kava termosuose ir arbata (juoda, vaisinė, žalia, vokeliuose įpakuota, pakeliai (su siūleliu), karštas vanduo termosuose (80 porcijų ); 
· cukrus 
· grietinėlė kavai arba pienas (priklausomai nuo dalyvių skaičiaus); 
· Coca-cola arba lygiavertis gazuotas gėrimas (0,5 l talpos buteliukas kiekvienam dalyviui – 80 vnt.); 
· negazuotas vanduo buteliukuose (0,5 l talpos buteliukas kiekvienam renginio dalyviui (80 vnt.));  
· saldūs užkandžiai 1 rūšies (80 porcijų); 
· sūrūs užkandžiai 2 rūšių (į bendrą kiekį įskaitant ir veganiškas opcijas) (iš viso – 80 porcijų). 
  
Tikslus kavos pertraukų ir pietų meniu bus derinamas su Perkančiąja organizacija ne vėliau kaip 20 kalendorinių dienų iki renginio. 
 
4.3. Tiekėjas turi pasirūpinti visais reikiamais indais, staltiesėmis, servetėlėmis, aptarnavimu kavos ir pietų pertraukų metu bei vietos paruošimu, sutvarkymu po jų (atsižvelgdamas į   šios techninės specifikacijos bendrosios dalies 9 punkto reikalavimus). 

	5. 
	Reikalavimai renginio vedėjui 
	5.1. Tiekėjas privalo užtikrinti vieną renginio vedėją,  kurio vaidmuo apima šio renginio susijusio su kibernetinio saugumo užduočių atlikimu vedimas, dalyvių informavimą apie renginio eigą. Renginio vedėjui taip pat reikės atlikti papildomas užduotis -  renginio sveikinimo kalbos pasakymas, renginio uždarymo apibendrinimas, dovanų įteikimas turnyro dalyviams, informacijos suteikimas dalyviams apie pertraukas ar kitą aktualią, su renginiu susijusią informaciją. 

	6. 
	Reikalavimai filmavimui, fotografavimui renginio metu ir vaizdo medžiagos montavimui  
	6.1. Renginio filmavimas bus vykdomas 2025 m. gegužės 16 d. 09:00 iki 20:00. 
6.2. Vienas bent 1 min. trukmės įvykusio renginio vaizdo įrašo klipo sukūrimas pagal Perkančiosios organizacijos išskirtas svarbiausias, labiausiai įsimintinas renginio akimirkas, kurio raiška būtų ne mažiau kaip 1080 (1920x1080) pikselių. 
6.2. Vienas bent 30 sek. trukmės įvykusio renginio vaizdo įrašo klipo sukūrimas pagal Perkančiosios organizacijos išskirtas svarbiausias, labiausiai įsimintinas renginio akimirkas, kurio raiška būtų ne mažiau kaip 1080 (1080x1920) pikselių. 
6.3. Sumontuoti renginio vaizdo įrašai su grafiniais sprendimais turi būti iš anksto suderinti su Perkančiąja organizacija, tinkami naudoti soc. tinkluose ir  perduoti  Perkančiajai organizacijai  MP4 formatu iki 2025 gegužės 29 d. 
6.4. Sumontuotuose renginio vaizdo įrašuose turi būti laikomasi vizualinio stiliaus, kurį pateiks Perkančioji organizacija. 
6.5. Sumontuotų vaizdo įrašų autorinės teisės priklauso Perkančiajai organizacijai. 
6.6. Tiekėjas turės pasirūpinti profesionalaus fotografo paslaugomis viso renginio metu. Nuotraukos iš renginio Perkančiajai organizacijai turi būti pateiktos per 7 kalendorines dienas nuo renginio dienos pabaigos (nuo 2025 m. gegužės 16 d.).. Iš viso iš renginio turi būti pateikta 30 redaguotų nuotraukų. Jose turi būti užfiksuoti visi programoje numatyti turnyro dalyviai ir svečiai. Nuotraukos turės būti perduotos Perkančiajai organizacijai PNG formatu. 

	7. 
	Reikalavimai nacionalinės komandos filmavimui po renginio ir vaizdo medžiagos redagavimui  
	7.1.  Turi būti atliktas po renginio sudarytos nacionalinės komandos filmavimas. Tiksli filmavimo data ir vieta (Viliaus mieste) bus suderinta su tiekėju ne vėliau kaip iki 2025 rugsėjo 1 d. 
7.2. 1 (vienas) bent 2 min. trukmės nacionalinės komandos pristatymo vaizdo įrašo klipo sukūrimas pagal su Perkančiąja organizacija sutartą scenarijų   
7.3. 10 (dešimt) bent 1 min. trukmės komandos nario pristatymo vaizdo įrašų klipų sukūrimas pagal scenarijus, sutartus su Perkančiąja organizacija, pritaikytus kiekvienam komandos nariui. 
7.4. Sumontuoti vaizdo įrašai su grafiniais sprendimais, iš anksto suderintais su Perkančiąja organizacija, ne mažiau kaip 1080 (1920x1080) pikselių raiškos, turi būti tinkami naudoti soc. tinkluose ir turi būti perduoti  Perkančiajai organizacijai MP4 formatu iki 2025 m. spalio 1 d. 
7.5. Sumontuotuose vaizdo įrašuose turi būti laikomasi vizualinio stiliaus, kurį pateiks Perkančioji organizacija. 
7.6. Sumontuotų vaizdo įrašų autorinės teisės priklauso Perkančiajai organizacijai. 

	8. 
	Reikalavimai dalyvių dovanų rinkiniui 
	8.1 Tiekėjas užtikrina vienodų apdovanojimų rinkinių turnyro dalyviams (50 vnt.) suorganizavimą. Į dovanų rinkinį turi įeiti: 
· perdirbtos medvilnės maišelis su atrankos logotipu. Maišelio matmenys:  rankenų ilgis turi būti ne mažiau kaip 28 cm; aukštis ne mažiau kaip 40 cm; plotis ne mažiau kaip 25 cm; gylis ne mažiau kaip 8 cm; tūris ne mažiau kaip 8 litrai) (logotipo dizainą ir maišelio spalvą pateiks Perkančioji organizacija) 
· individualios formos įsegamas ženkliukas, 30 mm +/- 5 mm, diametro su pilno spalvingumo spauda (ne mažiau 5 spalvų), reljefiniu paviršiumi, su drugelio užsegimu (dizainas turi būti suderintas su Perkančiąja organizacija, esant poreikiui Perkančioji organizacija pateiks maketą); 
· 3 skirtingų dizainų skaidrūs lipdukai, kurių matmenys ir forma būtų suderinti su Perkančiąją organizacija, bet nedidesni negu 8 cm ilgio ir 8 cm pločio. Perkančioji organizacija pateiks lipdukų dizainus.
Personalizuoti dovanų rinkiniai turi būti nupirkti likus ne mažiau kaip 10 kalendorinių dienų iki renginio pradžios. 

	9. 
	Reikalavimai sudarytos nacionalinės komandos narių (turnyro laimėtojų) apdovanojimams
	9.1. Tiekėjas užtikrina apdovanojimų dalyviams, patekusiems į nacionalinę komandą (10 vnt.) suorganizavimą. Apdovanojimai turi būti 1 metų  nuotolinės mokymų platformos prenumerata, kurioje turi būti patalpintos mokymų temos, susijusios su kibernetiniu saugumu.  Šioje platformoje taip pat turėtų būti virtualios mašinos, skirtos atlikti su mokymais susijusias užduotis. Joje taip pat turėtų būti  mokymosi keliai (angl. learning paths), kuriais galima gerinti žinias pasirinktą, su kibernetiniu saugumu susijusią temą, išklausius keletą kursų bei užduotys, kurias reikia atlikti ir užfiksuoti vėliavą (angl. Capture the flag). Prenumeratos turi būti suderintos su Perkančiąja organizacija ir nupirktos likus ne mažiau kaip 10 kalendorinių dienų iki renginio pradžios . 


 
15. Visose įgyvendinamose informavimo apie projektą priemonėse privaloma nurodyti projekto pavadinimą, Europos Komisijos logotipą „Bendrai finansuoja Europos Sąjunga“ (https://ec.europa.eu/regional_policy/information-sources/logo-download-center_en), VŠĮ Inovacijos agentūros logotipą, bei Perkančiosios organizacijos logotipą.  
16. Visos sukurtos paslaugos turi atitikti viešinimui keliamus reikalavimus: 
1. 2006 m. gruodžio 8 d. Komisijos reglamentą (EB) Nr. 1828/2006, nustatantį Tarybos reglamento (EB) Nr. 1083/2006, nustatančio bendrąsias nuostatas dėl Europos regioninės plėtros fondo, Europos socialinio fondo ir Sanglaudos fondo, ir Europos Parlamento bei Tarybos reglamento (EB) Nr. 1080/2006 dėl Europos regioninės plėtros fondo, įgyvendinimo taisykles, su paskutiniais pakeitimais, padarytais 2011 m. lapkričio 29 d. Komisijos įgyvendinimo reglamentu (ES) Nr. 1236/2011 (1 skirsnis, 8 straipsnis, 4 punktas). 
2. Projektų administravimo ir finansavimo taisykles, patvirtintas Lietuvos Respublikos finansų ministro 2014 m. spalio 8 d. nutarimu Nr. 1K-316 „Dėl Projektų administravimo ir finansavimo taisyklių patvirtinimo“; 
3. Lietuvos Respublikos visuomenės informavimo įstatymą; 
4. Lietuvos Respublikos reklamos įstatymą; 
5. kitus susijusius su projektu Lietuvos Respublikos ir Europos Sąjungos teisės aktus. 

